หลังจากเดินๆๆๆ งานโฮมโปรกันจนหมดพลัง แวะหม่ำร้านเซนก่อนกลับบ้าน เพราะเดินผ่านกันพอดี ขี้เกียจออกไปหาร้านข้างนอกกันแล้วค่ะ

เวลาที่เข้าร้านคือน่าจะสองทุ่มวันอาทิตย์ ซึ่งมีงานสารพัด ทั้งโฮมโปร สัตว์เลี้ยง ซูเปอร์สปอร์ต และงานวิทย์ เพราะงั้นคนยังเพียบเต็มร้านอยู่เลยค่ะ 

การบริการก็โอเคตามมาตรฐาน ต้องมีตามอาหารบ้าง แต่ลูกค้าเยอะก็ไม่ว่ากัน

■ อาหาร ■

มากัน 4 คน ก็สั่งอาหารตามนี้ค่ะ

>> อุด้งหน้ารวม

อุด้งมาในหม้อร้อน มีผัก ไก่ ไข่ และกุ้งเทมปุระ 1 ตัว น้ำซุปออกทางจืดๆ ก็ธรรมดาค่ะ กินเอาอิ่ม

>> โซบะหน้าเนื้อ

น้ำซุปมีรสเนื้อ ออกหวานๆ มีผัก เนื้อไสลซ์และเส้นตู้มๆ ออกหวานนำ ก็พอทานได้ค่ะ

>> ราเมนชาชูน้ำซุปกระดูกหมู

ราเมนในซุปน้ำออกข้น หอมอะไรไม่รู้ค่ะ แต่รสชาตินี่จืดๆ หมูชาชูมีแต่มัน ผิดจากในเมนูมากๆ ในชามมีสาหร่าย และหน่อไม้ด้วย ชามนี้เส้นเยอะ กินไม่หมด

>> สเต๊กเนื้อ (ใช่เปล่าก็ไม่แน่ใจ ไม่ได้สั่งเอง 555)

มาแบบไม่ร้อนอะ เนื้อไสลซ์มาไม่หนา ไม่บางมาก รสชาติออกหวาน แต่ก็โอเคค่ะ ข้าวในเซ็ตออกแฉะ ส่วนเครื่องเคียงเป็นหมูไสลซ์กับผักโขม (มั้ง) ราดซอสมิโสะ

>> ปลาหมึกยำไทย

เป็นปลาหมึกยักษ์ หั่นมาชิ้นพอคำ น้ำยำรสชาติแซ่บดีค่ะ ผักมาด้วยก็สดใช้ได้

>> ซาลม่อนยำไทย

ซาลม่อนดิบ ชิ้นเล็กๆ แต่ก็ไม่ใช่เศษที่ไม่ดีนะคะ ดูดีพอได้ น้ำยำและการตกแต่งจานแบบเดียวกับยำปลาหมึก รสชาติโดยรวมโอเคค่ะ

■ สรุป ■

รสชาติเมนูน้ำๆ นี่เฉยมากๆ นะคะ ยำรสชาติใช้ได้ สั่งชาเขียวร้อน แทบจะไม่มีกลิ่น-รสของชาเขียว รวมๆ ก็โอเคค่ะ พอทานได้เอาอิ่ม
